《临江仙 变调，送何撷云女史北上 见孙兆溎《花笺录》》
清代·吴芳珍

只恨订交晚。蕙兰气质，鸾凤神情。更堪羡、名姝国士相并。

心钦。是前缘定，苔岑合，第一知音。贻新句，愧玉温花馥，褒锡平生。

销魂。分离太易，骊唱愁听声声。况秾花如寝，春水方盈。

丁宁。记同心约，鳞鸿便，问讯须频。江南好，正绮窗梅放，偕我思君。

作者简介：字韵梅，号清黁，大学士璥女，副指挥李增厚室。有《清黁阁吟草》。